title: "DRF-Luchtreting"
text: "Di DRF Luchtreting (jerer Deutsche Rettungsflugwacht e.\u00a0V.) set \u00f6n Filderstadt en jert t\u00f6 di Retingstiinsten \u00f6n D\u00fctskl\u00f6n.\n\nRetingstiinsten en SAR \nWat di DRF \u00f6n di Lucht d\u0113r, dit maaket di DGzRS t\u00f6 Weeter. T\u00f6 dit Systeem SAR (Search And Rescue) jert di DRF man ek, dit maaki di H\u00fc\u00fcvskr\u00fc\u00fcwern en uk Fliigers fan Bundsweer en Mariini.\n\nHistoorie\n1969 k\u0101m di Dreeng Bj\u00f6rn Steiger t\u00f6 Mal\u00f6\u00f6r, en hi stuarev, aurdat di Dochter ek waker inoch kum k\u00fcr. Sin Aalern lair da di Gr\u00fcnj fuar di \"Rettungsdienst-Stiftung Bj\u00f6rn Steiger e.V.\", leeterhen \"Bj\u00f6rn-Steiger-Stiftung\", wat diarachter wiar, dat al 1972 di \u201eDeutsche Rettungsflugwacht German Air-Rescue (kuurt DRF)\u201ce.\u00a0V. \u00f6n Gang k\u0101m. Di 19. Marts 1973 wiar di jest Retingsflocht me en H\u00fc\u00fcvskr\u00fc\u00fcwer.\n\n2008 waar di Stifting omorganisiaret, en fan da \u00f6n jeet j\u00fc \"DRF Luftrettung\".  Diart\u00f6 jert en Foriining, hurfan di President Rudolf B\u00f6hmler es, sa \u00fcs en Stifting fuar di Gimiinhair. T\u00f6hop uur di Luchtreting \u00fcs DRF Stiftung Luftrettung gemeinn\u00fctzige Aktiengesellschaft bidrewen, wat di Statsjoonen me di H\u00fc\u00fcvskr\u00fc\u00fcwers \u00f6n Gang halt.\nUk di ARA-Flugrettungs GmbH \u00f6n Uasterrik sa \u00fcs di Falck DRF Luftambulance A/S \u00f6n Deenemark hiir t\u00f6 di DRF.\n\nDRF \u00f6n Nuur\u0111friisl\u00f6n\nDi Statsjoon fuar di Nuur\u0111en fan Sleeswig-Holstiin es \u00f6n Naibel. Di Tiinstmaskiin jit altert \"Christoph Europa 5\". Dat di Maskiin \"Europa\" jit, kumt diarfan, dat diarme uk \u00f6n S\u00fc\u0111ern J\u00fctl\u00f6n, Deenemark holpen uur.\nBit t\u00f6 di 8. Mai 2020 wiar diar aur 25 Jaaren en H\u00fc\u00fcvskr\u00fc\u00fcver fan di Typ BK 117 iinseet. Diarfuar k\u0101m en EC 145 (EC jit Eurocopter), wat en bet gurter es. Di Maskiin es man en F\u00f6liger fan dit ual Model.\nAurdat di Hali \u00f6n Naibel t\u00f6 litj es, uur t\u00f6 di H\u0101refst 2020 naa Rendsborig omtain. Diarfuar uur nii Hali becht.\n\nDi Kraanken uur fuaral fan litjer Kraankenh\u00fc\u00fcsingen naa Flensborig, Kiel en Heide \u00fctfl\u00f6\u00f6gen, man hok kum uk fan di Ail\u00f6nen naa Naibel iin \u00f6n't Kraankenh\u00fcs.\n\nLuki uk jir\n Natsir fan di DRF Luchtreting\n Natsir fan di ARA-Luchtreting\n Natsir fan di AP\u00b3 Luchtreting\n Natsir fan NorthernHelicopter\n Masi aur di DRF Luchtreting bi rth.info\n\nFutnooten\n\nLuchtfaart\nRetingstiinst"